# Al doilea conciliu de la Niceea

### De la Wikipedia, enciclopedia liberă

Sinodul al VII-lea ecumenic de la Niceea – sau Al doilea conciliu de la Niceea – s-a ţinut în anul 787, fiind iniţiat de către împărăteasa Irina, care a acţionat ca regentă în numele fiului ei Constantin al VI-lea, pe atunci minor, de patriarhul Paul al IV-lea al Constantinopolului şi de succesorul lui, patriarhul Tarasie, având ca scop corectarea ereziei iconoclaştilor, printre care se numărau şi împăraţii Leon al III-lea şi Constantin al V-lea.

Erezia susţinută de iconoclaşti şi combătută de cei 263 de episcopi adunaţi la sinod a fost aceea că Iisus Christos nu poate fi reprezentat în icoane, concepţie care se baza pe faptul că se nega natura umană a Fiului reprezentat în icoane. În locul ei a fost adoptată doctrina privind cultul imaginilor sacre, aşa cum a fost explicată în scrisoarea papei Adrian I, al cărui text a fost citit la sinod.

În urma acceptării cultului icoanelor s-au formulat patru anateme împotriva celor care nu recunosc că IIsus Christos poate fi reprezentat în umanitatea Lui, nu acceptă reprezentarea în artă a sceneloe evanghelice, nu salută astfel de reprezentări prin ridicarea în picioare şi resping orice tradiţie scrisă sau nescrisă a bisericii.

Tot la acest sinod s-a dezbătut şi problema intervenţiei sfinţilor.

Sinodul a formulat şi 22 de canoane (necesitatea cunoaşterii în profunzime a psaltirii de către episcopi, obligativitatea ca fiecare biserică să posede moaşte ale sfinţilor, necesitatea de a se îndepărta cărţile în care se critică cultul icoanelor, obligativitatea ca fiecare biserică să aibă un administrator, interzicerea purtării podoabelor de către preoţi, reafirmarea unor canoane mai vechi, etc.).

## [modifică] Legături externe

- en Prezentare a condiţiilor în care s-a desfăşurat Sinoadul al VII-lea ecumenic de la Niceea şi o transcriere a documentelor elaborate

Adus de la "http://ro.wikipedia.org../../../a/l/_/Al_doilea_conciliu_de_la_Niceea_9a2c.html"

Categorie: Creştinism

##### Views

- Articol
- Discuţie
- Versiunea curentă

##### Caută

##### În alte limbi

- Беларуская
- Česky
- Deutsch
- English
- Español
- Suomi
- Français
- Italiano
- 日本語
- Nederlands
- Polski
- Српски / Srpski
- Svenska
- 中文